**VARSINAIS-SUOMEN BIOANALYYTIKOT RY**  08.10.2021

JÄSENKIRJE / 2021

Hei!

Rajoitusten poistumisen myötä ja rokotuskattavuuden pikkuhiljaa lisääntyessä uskomme vahvasti, että pääsemme toteuttamaan tämän syksyn tapahtumat terveysturvallisesti.

Yhdistyksemme 30v. juhlavuoden voiman ponnistus on tulossa olevat opintopäivät! Viimeksi Turussa on ollut valtakunnallinen opintopäivä kymmenen vuotta sitten. Ainutlaatuinen ja erittäin edullinen tilaisuus siis kouluttautua ja verkostoitua! Osallistumismaksu (80€/20€) pitää sisällään kaiken ohjelman ja tarjoilut. Nyt siis koulutusanomusta tekemään ja ilmoittautumaan! Tässä on työnantajille edullinen mahdollisuus tukea kouluttautumista. Ohjelma on monipuolinen ja ajankohtainen.

**VALTAKUNNALLINEN BIOANALYYTIKOIDEN OPINTOPÄIVÄ LA 20.11.2021**

Varsinais-Suomen Bioanalyytikot ry isännöi tänä vuonna Valtakunnallista opintopäivää, joka järjestetään yhteistyössä Suomen Bioanalyytikkoliiton kanssa.

Ohjelma ja ilmoittautumiset löytyvät liiton sivuilta.

[Valtakunnallinen Bioanalyytikoiden Opintopäivä - Suomen Bioanalyytikkoliitto ry](https://www.bioanalyytikkoliitto.fi/miten-vaikutamme/koulutukset/vbo/)

Tilaisuus järjestetään läsnäolokoulutuksena lauantaina 20.11.2021 8.30-16.00 Medisiina D –rakennuksen isossa auditoriossa, Kiinamyllynkatu 10, Turku. Koronarajoitusten niin vaatiessa tilaisuus muutetaan webinaariksi.

**…..EIKÄ TÄSSÄ VIELÄ KAIKKI!**

**OPINTOPÄIVÄN JATKOT JA KOLMEKYMPPISET** järjestetään heti opintopäivän päätteeksi samassa rakennuksessa, Medisiina D, 8.kerros. Tarjolla pientä purtavaa ja palan painiketta☺

Tähän tilaisuuteen voi ilmoittautua erikseen, mutta tottakai toivomme, että mahdollisimman moni tulee mukaan koko päivään! Ilmoittautumiset 12.11. mennessä bioanalyytikot@gmail.com.

**… JA TULOSSA!**

Moneen kertaan siirretty piknik-risteily on nyt varattu la 2.4.2022. Merkitse jo kalenteriin! Turun väylälle tulossa siihen mennessä uusi laiva, johon pääsemme heti tutustumaan. Lisää infoa myöhemmin.

**… PERINTEINEN AFTER CHRISTMAS PARTY** palaa ohjelmaan! Ajankohta tulee olemaan tammikuun 2022 alkupuolella, kunhan varaukset päästään vahvistamaan. Tästäkin infoa myöhemmin.

**TERVETULOA!!!**